L 282/12 Den Europæiske Unions Tidende 25.10.2008 KOMMISSIONENS FORORDNING (EF) Nr. 1051/2008 af 24. oktober 2008 om ændring af bilag V til Rådets forordning (EF) nr. 1342/2007 for så vidt angår de kvantitative lofter for visse stålprodukter fra Den Russiske Føderation KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1342/2007 af 22. oktober 2007 om forvaltning af visse restriktioner for indførslen af visse stålprodukter fra Den Russiske Føderation (), særlig artikel 5, og ud fra følgende betragtninger: (1) — Den 26. oktober 2007 indgik Det Europæiske Fællesskab og Den Russiske Føderation en aftale om handel med visse stålprodukter ?) (aftalen). (2) Ifølge aftalens artikel 3, stk. 3, kan mængder under de kvantitative lofter, som ikke udnyttes i løbet af et givet kalenderår, overføres til det følgende kalenderår med indtil 7% af det relevante kvantitative loft, der er fastsat i bilag II til aftalen. (3) Ifølge aftalens artikel 3, stk. 4, kan indtil 7 % af det kvantitative loft for en given produktgruppe overføres til en eller flere andre produktgrupper, og overførsler mellem produktkategorier er tilladt med maksimalt 25 000 tons. (4) — Rusland har inden de i aftalen fastsatte tidsfrister meddelt Fællesskabet, at det ønsker at gøre brug af bestemmel- serne i artikel 3, stk. 3 og 4. Der bør foretages de nødvendige tilpasninger af de kvantitative lofter for 2008 som følge af Ruslands anmodning. (5) I artikel 10 hedder det, at ved hver årlig forlængelse forøges mængderne i hver produktgruppe med 2,5 %. (6) — Forordning (EF) nr. 1342/2007 bør ændres i overens- stemmelse hermed — UDSTEDT FØLGENDE FORORDNING: Artikel 1 De kvantitative lofter for 2008 i bilag V til forordning (EF) nr. 1342/2007 fastsættes som angivet i bilag I til nærværende forordning. Artikel 2 De kvantitative lofter for 2009, jf. artikel 10, stk. 1, i aftalen fra 2007 mellem Det Europæiske Fællesskab og Den Russiske Føde- ration om handel med visse stålprodukter, fastsættes som angivet i bilag II til nærværende forordning. Artikel 3 Denne forordning træder i kraft dagen efter offentliggørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 24. oktober 2008. ()) EUT L 300 af 17.11.2007, s. 1. (?) EUT L 300 af 17.11.2007, s. 52. På Kommissionens vegne Catherine ASHTON Medlem af Kommissionen